Die wêreld in foto’s – 11 April 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ŉ Teeboer pluk teeblare by die teetuin in die dorpie Yongxing in Meitan, in die suidweste van China se Guizhou-provinsie. (Foto: Liu Xu, Xinhua) Pous Francis daag by St. Petrusplein in die Vatikaanstad op vir sy weeklikse oudiënsie. (Foto: Andrew Medichini) Karl Heinz Grasser, die voormalige Oostenrykse minister van finansies, wag vir die begin van nog ŉ dag in die verhoor teen hom en verskeie ander op aanklagte van korrupsie in Wene. (Foto: Helmut Fohringer, AP) Jamaika se Anastasia Le Roy, regs, juig nadat sy tweede, net ná Botswana se Amantle Montsho, in die 400 m-vroue-eindstryd geëindig het in die Carrara-stadion tydens die 2018 Statebondspele aan die Goue Kus in Australië. (Foto: Mark Schiefelbein, AP) Angela Merkel, die Duitse kanselier; Olaf Scholz, die Duitse minister van finansies; en Horst Seehofer, die Duitse minister van binnelandse sake, woon ’n kabinetsvergadering by wat deel vorm van ŉ tweedaagse wegbreek by die Meseberg-kasteel, die staatsgastehuis, in Gransee, noord van Berlyn in Duitsland. (Foto: Michael Sohn, AP)